Nocart

Nocart oli lahtelainen, vuonna 2010 perustettu uusiutuvaan energiaan ja paikallisiin energialähteisiin pohjaustuvia energiaratkaisuja ja voimaloita suunnitteleva ja toteuttava suomalainen teollisuusyritys. Keväällä 2016 uutisoitiin yhtiön solmineen toimitussopimukset kahden aurinkoenergiavoimalan toimittamisesta Malawiin ja yhden Nigeriaan.  Tammikuussa 2017 yhtiö kertoi hybridivoimalan toimittamisesta Sambian Läntisen maakunnan Shangombon piirikuntaan. Yrityksellä oli energiahankkeita myös Nepaliin ja Keniaan. Yhtiö ajautui konkurssiin 2018.

Yritys ajautui vuonna 2018 taloudellisiin vaikeuksiin, kun paljastui, että merkittävä osa sen liikevaihdosta perustui myyntisaamisiin ja todellinen kassavirta oli vähäistä. Keskinäinen työeläkevakuutusyhtiö Varma jätti Nocartista konkurssihakemuksen 3. elokuuta 2018, mutta hakemus peruttiin 13. elokuuta yhtiön maksettua velkansa.  

Nocart hakeutui konkurssiin 31.10.2018.Salla Vuorikoski, Puhdasta energiaa Afrikkaan kaupanneen Nocartin tarina päättyi konkurssiin, Suomen Kuvalehti 1.11.2018, viitattu 21.8.2025

Lähteet

Luokka:Suomalaiset aurinkoenergiayhtiöt
Luokka:Entiset suomalaiset energiayhtiöt
Luokka:Lahtelaiset yritykset